**LĒMUMS**

LIEPĀJĀ

|  |  |  |
| --- | --- | --- |
| 2020.gada 23.jūlijā |  Nr.365/11(prot. Nr.11, 17.§) | Nr.233  |

Par atteikumu izmantot pirmpirkuma tiesības

uz nekustamo īpašumu - būvi Ķieģeļu ielā 35A,

Liepājā

Pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 7., 8. un 17.punktu, likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta otro daļu, likuma “Par pašvaldībām” 21.panta pirmās daļas 18.punktu, izskatot Nekustamā īpašuma pirkuma līgumu, kas 2020.gada 26.jūnijā noslēgts starp [..], Liepājas pilsētas pašvaldības iestādes “Liepājas pilsētas būvvalde” 2020.gada 30.jūnija izziņu Nr.434/2.3. “Par nekustamā īpašuma pirmpirkuma tiesībām (Ķieģeļu iela 35A, Liepāja)”, Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldes 2020.gada 1.jūlija vēstuli Nr.1634/2.15.1. “Par nekustamā īpašuma pirkuma līgumu”, Pilsētu zemes nomas līgumu, kas 2010.gada 30.jūnijā noslēgts starp Liepājas pilsētas pašvaldību un [..], un Liepājas pilsētas domes pastāvīgās Pilsētas attīstības komitejas 2020.gada 16.jūlija lēmumu (sēdes protokols Nr.7), LIEPĀJAS PILSĒTAS DOME

N O L E M J :

1. Neizmantot pirmpirkuma tiesības uz 2020.gada 26.jūnija Nekustamā īpašuma pirkuma līgumā minēto nekustamo īpašumu Liepājā, Ķieģeļu ielā 35A (kadastra Nr.1700 534 0014, ierakstīts Kurzemes rajona tiesas Liepājas pilsētas zemesgrāmatas nodalījumā Nr.100000601309), kas sastāv no būves (kadastra apzīmējums 1700 034 0171 001), kuru pārdod [..] un [..] par pārdošanas cenu [..]. Būve saistīta ar Liepājas pilsētas pašvaldībai piederošo zemesgabalu Ķieģeļu ielā 35A (kadastra Nr.1700 034 0171).

2. Uzdot Liepājas pilsētas pašvaldības iestādei “Nekustamā īpašuma pārvalde” pēc nekustamā īpašuma - būves Ķieģeļu ielā 35A - nostiprināšanas zemesgrāmatā uz [..] vārda:

2.1. izbeigt Pilsētas zemes nomas līgumu ar [..] par zemesgabala Liepājā, Ķieģeļu ielā 35A (kadastra Nr.1700 034 0171), nomu;

2.2. pēc lēmuma 2.1.punkta izpildes iznomāt [..] zemesgabalu Liepājā, Ķieģeļu ielā 35A (kadastra Nr.1700 034 0171), 454 kv.m platībā uz 10 desmit (desmit) gadiem īpašumā esošās būves Ķieģeļu ielā 35A (kadastra Nr.1700 534 0014) uzturēšanai un apsaimniekošanai.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei (oriģināls), Kurzemes rajona tiesai  |